Mažasis Antavilio ežeras
Mažasis Antavilio ežeras – ežeras Lietuvoje, Vilniaus miesto šiaurrytinėje dalyje, Antavilių gyvenvietėje. Kranto linija labai vingiuota. Ežero ilgis iš šiaurės vakarų į pietryčius – 0,14 km, plotis – iki 0,12 km. Altitudė 121,1 m. Krantai žemi, pelkėti, apaugę medžiais ir krūmynais. Šiaurinėje ir rytinėje pakrantėse įsikūrę sodų bendrijos, įkurtos kapinės. Ežerą prateka Antavilio upelis iš pietryčiuose telkšančio Antavilio ežero link pietvakariuose tekančios Neries.